UZNESENIE VLÁDY SLOVENSKEJ REPUBLIKY
č. ...
z
k návrhu materiálu Lokalita svetového dedičstva UNESCO Staré bukové lesy a bukové pralesy Karpát a iných regiónov Európy
– komplexný návrh opatrení  
	Číslo materiálu:
	

	Predkladateľ:  minister životného prostredia
 
minister pôdohospodárstva a rozvoja vidieka

minister zahraničných vecí a európskych záležitostí
	


Vláda
A. schvaľuje
návrh materiálu Lokalita svetového dedičstva UNESCO Staré bukové lesy a bukové pralesy Karpát a iných regiónov Európy – komplexný návrh opatrení 
ukladá
ministrovi životného prostredia
B.1 
vypracovať návrh úpravy hraníc slovenských komponentov lokality Staré bukové lesy a bukové pralesy Karpát a iných regiónov Európy (Stužica – Bukovské vrchy, Rožok, Havešová, Vihorlat) vrátane ich nárazníkových zón v súlade s odporúčaniami Výboru svetového dedičstva UNESCO a medzinárodnej organizácie IUCN
do 31. decembra 2017
B.2 
pripraviť program starostlivosti (integrovaný plán manažmentu) o slovenské komponenty lokality Staré bukové lesy a bukové pralesy Karpát a iných regiónov Európy vrátane ich nárazníkových zón v súlade s odporúčaniami Výboru svetového dedičstva UNESCO a medzinárodnej organizácie IUCN
do 31. augusta 2019 
B.3 
v rámci prípravy programu starostlivosti o slovenské komponenty lokality Staré bukové lesy a bukové pralesy Karpát podľa bodu B.2 pripraviť návrh zmeny programov starostlivosti o lesy podľa § 43 ods. 2 zákona č. 326/2005 Z. z. o lesoch v znení neskorších predpisov

do 31. augusta 2019 

B.4

prostredníctvom neformálnej environmentálnej výchovy a vzdelávania, vykonávanej organizáciami v pôsobnosti rezortu, zvyšovať povedomie o lokalite a jej význame z hľadiska životného prostredia
priebežne
ministerke pôdohospodárstva a rozvoja vidieka
ministrovi obrany

B.5 
v rámci svojej územnej pôsobnosti úzko spolupracovať s Ministerstvom životného prostredia Slovenskej republiky pri plnení úloh B.1, B.2 a B.3 
priebežne
B.6 
na pozemkoch v správe organizácií v zakladateľskej pôsobnosti rezortov pôdohospodárstva a obrany vo vymedzení navrhovanej jadrovej zóny vykonať opatrenia na zastavenie ťažby v slovenských komponentoch lokality Staré bukové lesy a bukové pralesy Karpát a iných regiónov Európy a  v nárazníkovej zóne lokality až do schválenia programov starostlivosti o slovenské komponenty lokality realizovať výlučne prírode blízke obhospodarovanie lesov


bezodkladne
B.7
v organizáciách v zakladateľskej pôsobnosti rezortu pôdohospodárstva a obrany zosúladiť programy starostlivosti o lesy s úlohami vyplývajúcimi z návrhu programu starostlivosti o slovenské komponenty lokality Staré bukové lesy a bukové pralesy Karpát a iných regiónov Európy spracovaného podľa bodu B.2, postupom podľa § 43 ods. 5 zákona č. 326/2005 Z. z. o lesoch v znení neskorších predpisov

do 6 mesiacov od schválenia programu starostlivosti o slovenské komponenty lokality Staré bukové lesy bukové pralesy Karpát a iných regiónov Európy

ministrovi životného prostredia

ministerke pôdohospodárstva a rozvoja vidieka

ministrovi obrany

B.8 
v rámci svojej pôsobnosti vyčísliť finančné dopady obmedzení vyplývajúcich z ochrany novo vymedzených území slovenských komponentov lokality Staré bukové lesy a bukové pralesy Karpát a iných regiónov Európy a ich nárazníkových zón na neštátnych vlastníkov a nájomcov lesov a na organizácie v zakladateľskej pôsobnosti rezortov pôdohospodárstva a obrany, vrátane požadovanej zmeny programov starostlivosti o lesy, a následne tieto dopady priebežne podľa programu starostlivosti aktualizovať a predkladať Ministerstvu životného prostredia Slovenskej republiky
do 15. januára 2018 a do 6 mesiacov od schválenia programu starostlivosti o slovenské komponenty lokality Staré bukové lesy a bukové pralesy Karpát a iných regiónov Európy

ministrovi práce, sociálnych vecí a rodiny

B.9
v spolupráci s Ministerstvom životného prostredia Slovenskej republiky a Ministerstvom pôdohospodárstva a rozvoja vidieka Slovenskej republiky vypracovať návrh opatrení na zmiernenie obmedzení vyplývajúcich z ochrany novo vymedzených území slovenských komponentov lokality Staré bukové lesy a bukové pralesy Karpát a iných regiónov Európy a ich nárazníkových zón na dotknuté obyvateľstvo
do 15. januára 2018
ministrovi financií
B.10 
zohľadniť finančné nároky na pokrytie finančných dopadov vyčíslených podľa bodu B.8 uznesenia vyplývajúcich z medzinárodných záväzkov pre ochranu slovenských komponentov lokality Staré bukové lesy a bukové pralesy Karpát a iných regiónov Európy, ktoré nie sú rozpočtovo zabezpečené v rámci Programu starostlivosti o Národný park Poloniny na roky 2017 – 2026
do 31. januára 2018 a do 9 mesiacov od schválenia programu starostlivosti o slovenské komponenty lokality Staré bukové lesy a bukové pralesy Karpát a iných regiónov Európy
B.11
pri príprave návrhu rozpočtu verejnej správy na roky 2019 až 2021 zohľadniť finančné nároky príslušných rezortov na zabezpečenie opatrení vyplývajúcich z medzinárodných záväzkov pre ochranu slovenských komponentov lokality Staré bukové lesy a bukové pralesy Karpát a iných regiónov Európy


do 31. augusta 2018
ministrovi životného prostredia

ministrovi zahraničných vecí a európskych záležitostí

B.12
po prerokovaní s ostatnými partnerskými štátmi lokality Staré bukové lesy a bukové pralesy Karpát a iných regiónov Európy predložiť Centru svetového dedičstva UNESCO návrh úpravy hraníc slovenských komponentov lokality

do 31. januára 2018
B.13

Centru svetového dedičstva UNESCO predložiť správu o plnení odporúčaní v zmysle záverov 41. zasadnutia Výboru svetového dedičstva UNESCO v Krakove 
do 31. januára 2018
ministerke školstva, vedy, výskumu a športu
B.14
prijať opatrenia na akreditáciu programov kontinuálneho vzdelávania v oblasti životného prostredia v rámci ďalšieho vzdelávania pedagogických zamestnancov

do 31. decembra 2017
B.15
v rámci podpory environmentálnej výchovy a vzdelávania základných a stredných škôl pripraviť výzvu Enviroprojekt 2018 zameranú aj na oblasť prírodného a kultúrneho dedičstva Slovenska

do 30. apríla 2018
ministrovi dopravy a výstavby
B.16
predložiť návrh opatrení pre podporu cestovného ruchu a udržateľného turizmu v rámci územia slovenských komponentov lokality Staré bukové lesy a bukové pralesy Karpát a iných regiónov Európy a v spolupráci so zainteresovanými subjektmi zabezpečiť ich realizáciu a návrh opatrenia na zvýšenie informovanosti samosprávy, miestnych inštitúcií a podnikateľov o možnostiach spolupráce v oblasti podpory a propagácie cestovného ruchu

do 31. decembra 2017
splnomocnencovi vlády Slovenskej republiky pre najmenej rozvinuté okresy

B.17
zohľadniť návrhy rozvoja slovenských komponentov lokality Staré bukové lesy a bukové pralesy Karpát a iných regiónov Európy v pripravovaných akčných plánoch pre najmenej rozvinuté okresy
do 31. decembra 2018
vedúcemu Úradu vlády
B.18
zohľadniť v pripravovanej Stratégii regionálneho a územného rozvoja SR potrebu vytvorenia udržateľného modelu regionálneho rozvoja, ktorý by sa uplatnil pri zavádzaní udržateľných foriem ekonomiky (napr. poľnohospodárstvo, energetika, lesníctvo, cestovný ruch, služby) v Národnom parku Poloniny a Chránenej krajinnej oblasti Vihorlat
do 31. decembra 2018
Vykoná:
minister životného prostredia


ministerka pôdohospodárstva a rozvoja vidieka
minister obrany
minister práce, sociálnych vecí a rodiny
minister financií
minister zahraničných vecí a európskych záležitostí
ministerka školstva, vedy, výskumu a športu
minister dopravy a výstavby
splnomocnenec vlády Slovenskej republiky pre najmenej rozvinuté okresy

vedúci Úradu vlády
